open-index/open-wikipedia-markdown huggingface dataset:
אליהו שומרוני

**אליהו** (**אליק**) **שומרוני** (**שינדרמן**) (חנוכה תרס"ט, 1908, סידרובטיץ, פלך קייב, האימפריה הרוסית – 3 באוגוסט 1954, טבריה) היה ממקימי הנח"ל, נוער חלוצי לוחם, חבר מפלגת מפא"י, חבר תנועת השומר הצעיר, ואיש משרד הביטחון.

## ביוגרפיה

שומרוני נולד בחנוכה שנת תרס"ט בפלך קייב של האימפריה הרוסית (בתחום המושב היהודי; כיום באוקראינה). שומרוני הוא בנו של ר' אהרון שינדרמן.
שנות ילדותו הראשונות עברו עליו בעיירה הסמוכה מלין, שם התחנך חינוך מסורתי מפי מלמדים, שכלל לימודי תנ"ך, תלמוד ועברית. ובשנת 1912 עברה המשפחה לעיר הפלך קייב. בשנת 1922 החל ללמוד בגימנסיה העברית בקייב. בקייב הצטרף שומרוני, שגדל בבית ציוני דתי, לתנועת "השומר הצעיר ס.ס.ס.ר" (שמאוחר יותר נפרדה מהשומר הצעיר ונקראה "נצ"ח"), בתחילה כחניך ולאחר מכן כמדריך.

בשנת 1925, בגיל 16, עלה שומרוני לארץ עם דודו יצחק שינדרמן (ב-1934 עלו גם הוריו עם אחת מאחיותיו). בשל גילו הצעיר, לא הצטרף מיד לקיבוץ, אלא נשאר עם משפחתו. בשנותיו הראשונות בארץ היה פעיל בתנועת "הנוער העובד", ובהקמת תנועת הנוער "הצופים העובדים".

בשנת 1927 הצטרף לחבריו מ"השומר הצעיר ס.ס.ס.ר", שהקימו בעמק הירדן את קיבוץ אפיקים. בין השנים 1929 ל-1939 יצא ארבע פעמים לשליחות מטעם התנועה לחוץ-לארץ.

בין השנים 1945 ל-1947 ריכז במזכירות מפלגת פועלי ארץ-ישראל (מפא"י) את פעילות תנועות הנוער שהיו קשורות למפלגה ואת הפעילות של המשמרת הצעירה של המפלגה.

במהלך מלחמת העצמאות פנה ראש הממשלה ושר הביטחון, דוד בן-גוריון, לשומרוני בבקשה להקים במשרד הביטחון את אגף הנוער והנח"ל. שומרוני היה זה שהקים למעשה את הנח"ל (נוער חלוצי לוחם) כחיל המשלב אימונים צבאיים עם עבודה חקלאית וחינוך לחלוציות לפי מסורת הפלמ"ח, ותהליך ההקמה הרעיונית אף קדם לבקשה הרשמית של בן-גוריון משומרוני. את תפקידו כראש אגף הנוער והנח"ל במשרד הביטחון סיים שומרוני בשנת 1951. תשעה חודשים לאחר מכן התמנה להיות מזכיר קיבוצו, אפיקים.

שומרוני נפטר בשנת 1954, לאחר שנפצע קשה באסון מעגן. נקבר באפיקים. הותיר אישה, וירה, ושלוש בנות. חודשיים לפני אסון מעגן נישאה בתו הבכורה נורית לצבי (צביקה) כסה, בנו של ידידו יונה כסה (ששכל את אשתו צפורה באסון).

לאחר מותו חילק אגף הנוער והנח"ל במשרד הביטחון את "פרס אליהו שומרוני", לעידוד כתיבת סיפורים ורשימות עיוניות בנושאי התיישבות וביטחון.

## ספריו
* **מגל וחרב : שיחות עם הנח"ל**, תל אביב: מערכות, תשי"ג 1953.
* **אליק: אפיקי חיים: ממכתביו ורשימותיו של אליהו (אליק) שומרוני**, תל אביב: איחוד הקבוצות והקיבוצים וקיבוץ אפיקים, תשי"ח 1957.

## קישורים חיצוניים
* 
* 
* תולדות חייו באתר הנח"ל
* ראשית ימי הנח"ל באתר תולדוט
* 
* 
* 
* 

## הערות שוליים

קטגוריה:בוגרי השומר הצעיר
קטגוריה:ראשי האגף ביטחוני-חברתי
קטגוריה:ישראלים ילידי האימפריה הרוסית
קטגוריה:אנשי העלייה הרביעית
קטגוריה:אפיקים (קיבוץ): אישים
קטגוריה:נח"ל
קטגוריה:פעילי מפא"י
קטגוריה:אישים הקבורים באפיקים
קטגוריה:מזכירי קיבוצים
קטגוריה:הרוגי אסון מעגן
קטגוריה:ישראלים שנולדו ב-1908
קטגוריה:ישראלים שנפטרו ב-1954
Call Me Maybe

**Call Me Maybe** הוא שיר של הזמרת הקנדית קארלי ריי ג'פסן. השיר יצא לאור ב-20 בספטמבר 2011 כסינגל הראשון מהמיני-אלבום הראשון של הזמרת, Curiosity. השיר כלול גם באלבום Kiss של הזמרת, שיצא בשנת 2012. השיר נכתב במקור כשיר פולק, אך סגנונו שונה לפופ מאוחר יותר בהפקת ג'וש ראמסיי.

השיר יצא לראשונה בקנדה דרך חברת התקליטים 604 Records. לאחר שזמרי הפופ ג'סטין ביבר וסלינה גומז פרסמו את השיר בחשבון הטוויטר שלהם זכה השיר לתשומת לב בינלאומית. השיר זכה גם לפארודיות רבות באתר יוטיוב ולהצלחה בינלאומית רבה.

השיר הועמד לשני פרסי גראמי בטקס פרסי גראמי ה-55. ב-11 בדצמבר 2012 זכה השיר לתואר "שיר השנה של שנת 2012" על ידי MTV. השיר היה לאחד השירים הנמכרים ביותר בשנת 2012, כשמכר מעל ל-12 מיליון עותקים בשנה זו. עד יולי 2015 מכר השיר מעל ל-18 מיליון עותקים ברחבי העולם, והיה לשיר הנמכר ביותר באופן דיגיטלי. השיר דורג במקום ה-47 במצעד השירים הטובים ביותר בכל הזמנים של המגזין האמריקאי בילבורד.

## ביקורות
### רשימות כל הזמנים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארלי ריי ג'פסן
קטגוריה:שירים באנגלית
קטגוריה:שירים שנכתבו על ידי קארלי ריי ג'פסן
קטגוריה:שירים על שיחות טלפון
קטגוריה:שירי דאנס-פופ
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד קנדה הוט 100
קטגוריה:זוכי פרס המוזיקה של בילבורד: שירים
קטגוריה:זוכי פרס בחירת הנוער: שירים
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:סינגלים בהוצאת 604 רקורדס
בנימין יהודה לייב ברנשטיין

הרב **בנימין יהודה לייב ברנשטיין** (בערך תקצ"ט, 1839 - ב' בשבט תרס"ה, 8 בינואר 1905) היה ראש הישיבה הראשון של ישיבת חיי עולם בירושלים.

## תולדותיו
נולד לרבי פישל ואסתר מלכה מאומן. סבו היה רבי יהודה לייב, נכדו של רבי יוסף יהודה לייב מבאלטא, תלמידו של המגיד ממזריטש. אביו עלה ארצה עקב ברכתו של רבו, רבי משה צבי מסאווראן שבארץ ישראל יזכה לילדים. רבי פישל התגורר בצפת שם הקים חצר גדולה להכנסת אורחים. לאחר תקופה קצרה נולד לו בנו, שנקרא בנימין יהודה לייב, על שם אביו וחמיו רבי בנימין מפינסק. הסנדק היה רבי אברהם דב אוירבך מאבריטש. בילדותו נפל לבור מים ועד שמצאוהו כמעט נפטר אך לבסוף התעורר וחזר להכרתו. עוד בילדותו היה מתמיד ועילוי. בשנת תרי"א עלה רבי משה בידרמן לארץ ישראל ביקר בצפת ובחן את הילדים. לאחר שבחן את בנימין, אמר לבנו רבי יצחק דוד: אמך לא רצתה לעלות ארצה כי פחדה שלא תמצא חתנים לנכדותיה, והנה יש לה חתן. ואכן לאחר זמן קצר לקחו רבי יצחק דוד לחתן לבתו ברכה עלקא. לאחר נישואיו עבר לירושלים לגור על יד חותנו.

בירושלים היה תלמידם של רבי משה יהודה לייב מקוטנא, רבי שמואל סלנט, מהרי"ל דיסקין, רבי מאיר אוירבך, רבי נחום משאדיק, רבי יעקב לייב לוי, רבי שמעון מנשה חייקין ועוד. 

בשנת תרמ"ו הקים יחד עם חותנו את ישיבת חיי עולם וכיהן כראש הישיבה. מתלמידיו בישיבה היה רבי גרשון לפידות. בתפקיד זה גם פעל להשגת תרומות לישיבה, והתרים את הנגיד פנחס נימינסקי מאומן שתרם שני בניינים לישיבה. 

היה פעיל בארגונו של חמיו, "בני משה", להחזקת נכדי רבי משה מלעלוב ונסע לאירופה לגייס תרומות ואכן זכה למכתבי תמיכה נלהבים מרבנים ואדמו"רים, בהם מכתבו של רבי חיים מצאנז. בהיותו באירופה התיידד עם משפחתו, צאצאי היהודי הקדוש מפשיסחה וכן עם רבי חנוך הניך מאלכסנדר. תקופה לפני כן התאלמן, ובהיותו באירופה הציע לו רבי הניך לשידוך את אסתר שרה בת רבי פלטיאל יוסף, אף הוא נכדו של היהודי הקדוש ואכן נישא לה. אשתו התייתמה בילדותה וגדלה אצל קרובה, רבי יצחק יעקב רבינוביץ, ה"דברי בינה" מביאלה. 

בשנת תרנ"ב, עם הקמת בד"צ חסידים בירושלים, הוצע לו לכהן כדיין אך הוא סירב והציע את בנו לתפקיד. 

ילדיו מאשתו הראשונה היו רבי משה ישראל, רבי בצלאל ישעיה ורבקה רחל, אשת בן דודו של אביה, רבי אלתר בידרמן מסוסנוביץ. מאשתו השנייה היו ילדיו:רבי ירוחם פישל ברנשטיין, דבורה יוטא, בת שבע אשת הרב אריה מרדכי רבינוביץ ולאה פריידא אשת הרב ירמיה וובר ובשנית אשת רבי מרדכי צבי שמרלר.

את מקומו בראשות ישיבת חיי עולם מילא נכדו רבי ירוחם פישל יהושע ברנשטיין, אותו מינה בחייו לכהן כמגיד שיעור.

## קישורים חיצוניים
*תולדות המשפחה בבלוג "תולדות ושורשים בעם ישראל".

## הערות שוליים

קטגוריה:אנשי היישוב הוותיק ילידי ארץ ישראל
קטגוריה:ירושלים: רבנים
קטגוריה:ראשי ישיבה חסידים בארץ ישראל
קטגוריה:ראשי ישיבת חיי עולם
קטגוריה:משפחת ברנשטיין (ירושלים)
קטגוריה:רבנים חסידים בארץ ישראל
קטגוריה:משפחת בידרמן
קטגוריה:אנשי היישוב הוותיק ילידי ארץ ישראל במאה ה-19
א בריוועלע דער מאמען

**אַ בריוועלע דער מאַמען** ("מכתב לאמא"; בפולנית: **List do matki**) הוא סרט קולנוע בשפת היידיש שיצא לאקרנים בפולין בשנת 1938. הקרנת הבכורה של הסרט בפולין הייתה ב-4 באפריל 1938 ובארצות הברית ב-14 בספטמבר 1938.

היוצר והבמאי של הסרט יוסף גרין גר בארצות הברית מאז 1924. בין השנים 1936–1938 יצר גרין ארבעה סרטים ביידיש. למרות כישלונו של הסרט השני, "פורים שפילער", חזר גרין לפולין כדי לצלם סרט נוסף (בעצם שני סרטים בו זמנית, "א בריוועלע דער מאמען" ו"מאמעלע"; הוא השתמש באותו צוות שחקנים ואותו צוות טכני כדי לחסוך בהוצאות.) עם שובו היה לו מתווה לסרט חדש, שאותו הכין עם מנדל אושרוביץ. בהגיעו לוורשה הוא עיבד מחדש את התסריט, בסיועו של הסופר אנאטול שטרן. כמו בסרטיו האחרים של גרין, גם בסרט זה באו לידי ביטוי המסורת והפולקלור, באמצעות תיאור חג הפסח.

## עלילה
העלילה מתרחשת בעיקר בגליציה, בשנים שסביב מלחמת העולם הראשונה. במרכז העלילה ניצבת משפחת ברדיצ'בסקי: האב דוד, שלא מצליח לפרנס את משפחתו, האם דבורה שפרנסת המשפחה מוטלת עליה, הבן הבכור מאיר שחולם להיות מהנדס או רופא שיניים, הבת מרים והבן הצעיר אהרון. 

דוד לווה כסף מהחייט שמעון מבלי להודיע לאשתו, ונוסע לארצות הברית לחפש עבודה. בהגיעו לאמריקה הוא מתפרנס ממכירת גרביים. הבת מרים בורחת מביתה עם מורה למחול, ואמה מסתירה את העובדה הזו מפני שכניהם. דוד מצליח לרכוש כרטיס נסיעה אחד ושולח אותו למשפחתו, ואהרן נוסע אליו. מרים חוזרת הביתה אחרי שגילתה כי המורה למחול נשוי ואב לילד. לאחר מכן היא מתחתנת עם יודקה, בנו של החייט שמעון, והם עוזבים את העיר. כשפורצת מלחמת העולם מגויס מאיר לצבא. ביומה האחרון של המלחמה, מגלה דבורה כי מאיר נהרג. היא מנסה לאתר את בעלה ובנה, ולאחר שהם מתאחדים מחדש, היא מגלה שאהרן הפך לזמר מפורסם ושינה את שמו לארנולד ברד.

## לקריאה נוספת
* נתן גרוס, **תולדות הקולנוע היהודי בפולין**, ירושלים: הוצאת מאגנס, 1990, עמ' 70–72, 131.

## קישורים חיצוניים

* גלגוליו של מכתב: "מכתב לאמא" באתר עונג שבת

## הערות שוליים

קטגוריה:סרטי 1938
קטגוריה:סרטים פולניים ביידיש
PostgreSQL

**PostgreSQL** (מבוטאת כ: פוסטגרס-קיו-אל) היא מערכת לניהול מסד נתונים יחסי שהיא תוכנה חופשית (ברישיון BSD).
בדומה לתוכנות קוד פתוח אחרות כגון אפאצ'י ולינוקס, גם PostgreSQL אינה נשלטת על ידי אף חברה מסוימת אחת, אלא נתמכת על ידי הקהילה הגלובלית של מתכנתים וחברות שיפתחו אותה. לעומתה המתחרה הפופולרית יותר, MySQL, נשלטת על ידי חברה מסחרית, ואמנם הקוד משוחרר תחת רישיון פתוח אך הוא לא מקבל כמעט תרומות קוד מהקהילה.

PostgreSQL מוטמעת כתת-מערכת נרחבת של ANSI SQL, ויכולה לרוץ על פלטפורמות רבות. כמו כן, היא מתממשקת עם שפות תכנות רבות ופרוטוקולים של מסדי נתונים, כגון ODBC או JDBC.

**היתרונות המרכזיים של** **PostgreSQL**:

# תמיכה במבני נתונים מתקדמים כדוגמת json או xml מה שמאפשר גמישות בקוד ושמירת  נתונים חצי מבניים.
# תמיכה בעקרונות ACID Compliance, מה שמבטיח אמינות גבוהה גם בביצוע פעולות רבות בו זמנית
# יכולת טובה לשכפול נתונים מה שמאפשר שרידות גבוהה במקרה של תקלות והתקפות והתאוששות מהירה משגיאות.

## קישורים חיצוניים

* 

קטגוריה:תוכנה חופשית
קטגוריה:מערכות לניהול מסדי נתונים יחסיים
שלי גפני

**שלי גפני** (נולדה ב-14 בספטמבר 1971 בתל אביב) היא מאפרת, דוגמנית ואשת עסקים ישראלית.

## ביוגרפיה
גפני נולדה וגדלה בשכונת רמת אביב בתל אביב. הוריה התגרשו כשהייתה בת שנה וחצי. אחרי הגירושים אמה טיפלה בה כאם חד הורית, אמה נולדה בגרמניה, קראו לה שׂמירה (בצליל S) על שם שתי אחיותיה שהושמדו בשואה – שרה ומירה. בגיל שש היא עלתה לארץ.

גפני למדה עיצוב אופנה בתיכון עירוני מקצועי י"ד - ויצו צרפת בתל אביב. היא החלה את קריירת הדוגמנות בגיל 14, לאחר שהשתתפה בתחרות "נערת השנה של מעריב לנוער", וזכתה במקום הראשון. היא יצאה לפריז לדגמן עבור סוכנות הדוגמנות עלית. גפני צולמה לקטלוגי וצילומי אופנה, ומגזינים (כגון "ווג" ו"Elle").

כשגפני הייתה בכיתה י"ב אמה חלתה במחלת הסרטן ולבסוף נפטרה ממחלה זו, ובשל מצבה המשפחתי בעקבות כך גפני לא התגייסה לצה"ל.

לתחום האיפור הגיעה במקרה. בתקופה בה דגמנה, נהגו הדוגמניות לאפר את עצמן על סט הצילומים. במהלך שהות בגרמניה, תוך שהיא מאפרת את עצמה, ביקשו דוגמניות נוספות שתאפר גם אותן. הכשרה נוספת בתחום רכשה כאסיסטנטית למאפרים בניו יורק.

לאחר שבע שנים בחו"ל, שבה לישראל והפכה לזכיינית של חברת האיפור האיטלקית מאדינה מילאנו, יחד עם בעלה, גיסה וגיסתה. לאחר מספר שנים הפכה הזכיינית לרשת חנויות בישראל ועד היום משמשת גפני כדוגמנית הבית של החברה ובין השנים 2001–2006 השתתפה כמאפרת בתוכנית "המהפך" עם אורנה דץ, ב-2008 הופיעה בתפקיד עצמה בטלנובלה "בובות", ב-2010 התראיינה לתוכנית התיעודית "הדוגמניות" ששודרה בערוץ 2 ועסקה במאחורי הקלעים של עולם הדוגמנות.

גפני מדגמנת לקמפיינים שונים בארץ עבור חברות כדוגמת: סטיב מאדן ופלאפון. בשנים 2008–2009 הובילה את הקמפיין של חברת האופנה "גולברי" ובשנים 2011–2012 שימשה פרזנטורית לחברת "דיסקרט".

מאז חורף 2014–2015 משמשת גפני כפרזנטורית של רשת האופנה "אריסטו שמט".

גפני מעבירה הרצאות בתחום האיפור והעצמה נשית.

## חיים פרטיים
גפני נישאה בשנת 1996 לאיש העסקים אופק קאירי, ולהם שלושה בנים.

מתגוררת בתל אביב.

## קישורים חיצוניים

* שלי גפני, באתר מתחתנים
* 
* 
* 
* 
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מאפרות ישראליות
קטגוריה:נשות עסקים ישראליות
קטגוריה:אנשי עסקים ישראלים
קטגוריה:זוכות נערת השנה של מעריב לנוער
קטגוריה:רמת אביב: אישים
קטגוריה:בוגרות תיכון עירוני י"ד (תל אביב)
קטגוריה:בוגרי תיכון עירוני י"ד (תל אביב)
קטגוריה:ישראליות שנולדו ב-1971
קטגוריה:ישראלים שנולדו ב-1971
עיצור סדקי, סותם, אטום

**[[עיצור]] [[עיצורים סדקיים|סדקי]] [[עיצורים סותמים|סותם]] [[קוליות העיצורים|אטום]]** נפוץ בשפות מדוברות רבות. סימן ה-IPA לעיצור הוא /ʔ/, ובמערכת X-SAMPA הוא נכתב כ-?. זהו צליל האות **[[א]],** ובהגייה עברית מודרנית גם האות **[[ע]]**.

## התרחשות

## קישורים חיצוניים

* 

סדקי, סותם, אטום
סמנתה אגר

**ויקטריה לואיס סמנתה מארי אליזבת טריס אגר** (באנגלית: **Victoria Louise Samantha Marie Elizabeth Therese Eggar **; ) הייתה שחקנית קולנוע, טלוויזיה ותיאטרון אנגלייה, זוכת פרס גלובוס הזהב ומועמדת פרס אוסקר לשחקנית הטובה ביותר לשנת 1965 על הופעתה בסרט "האספן".

## ביוגרפיה
אגר נולדה בפרוור המפסטד שבלונדון למוריאל, אם ממוצא הולנדי ולראלף אגר, קצין בצבא הבריטי.
החלה את דרכה המקצועית במחזות שייקספיריים וערכה את הופעות הבכורה שלה בתחילת שנות ה-60 בסרטיו של הבמאי ראלף תומאס "הפרא והמוכנות" ו"דוקטור במצוקה".
אגר זכתה לפרסום רב בשנת 1965 כאשר זכתה בפרס גלובוס הזהב לשחקנית הטובה ביותר ובפרס השחקנית הטובה ביותר של פסטיבל קאן על הופעתה בסרט האימה הפסיכולוגי של ויליאם ויילר "האספן" בתור הסטודנטית הצעירה לאומנות מירנדה גריי.
אגר שהייתה המועמדת המועדפת לזכות בפרס אוסקר לשחקנית הטובה ביותר הפסידה לבסוף את הפרס לג'ולי כריסטי.

אגר שיחקה לצידו של כוכב הקולנוע הבריטי קרי גרנט בשנת 1966 בקומדיה "לך, אל תרוץ".
ב-1967 הופיעה אגר בעיבוד הקולנועי הראשון לספר "דוקטור דוליטל" בתפקיד אמה פאיירפקס אהובתו של ד"ר דוליטל (רקס הריסון).
ב-1970 הופיעה בדרמה הפוליטית של מרטין ריט "זעם הכורים" לצידם של שון קונרי וריצ'רד האריס.
ב-1976 השתתפה במותחן התקופתי "תמיסת שבעת האחוזים" בתפקיד מרי ווטסון אשתו של דוקטור ווטסון (רוברט דובאל).

ב-1979 שיחקה אגר בסרטו של דייוויד קרוננברג "צאצאים" בתפקיד נולה קארבת' המטופלת של הפסיכותרפיסט ד"ר האל רגלן (אוליבר ריד).
ב-1980 שיחקה בסרט הפעולה "המחסל".
ב-1997 דיבבה בסרט האנימציה "הרקולס" את האלה הרה אמו של הרקולס, אגר דיבבה את הדמות גם בסדרת האנימציה "הרקולס" שיצאה בשנה שלאחר מכן .
ב-1999 השתתפה לאחרונה בהפקה גדולה, הדרמה "אשת האסטרונאוט".
בשנים האחרונות התפרסמה אגר בעיקר בסדרות הדרמה "גבירתי הנשיא" ו"מנטל".

הייתה נשואה לשחקן טום סטרן בין השנים 1964–1971 ונולדו להם שני ילדים: השחקנית ג'נה סטרן והמפיק ניקולס סטרן.

## פילמוגרפיה נבחרת
* הפרא והמוכנות (1962)
* רופא במצוקה (1963)
* בחזרה מן האפר (1965)
* האספן (1965)
* לך, אל תרוץ (1966)
* ד"ר דוליטל (1967)
* זעם הכורים (1970)
* יצרים אפלים (1970)
* האור שבקצה העולם (1971)
* המתים חיים (1972)
* תמיסת שבעת האחוזים (1976)
* למה לירות במורה? (1977)
* הקרב הגדול ביותר (1978)
* צאצאים (1979)
* המחסל (1980)
* וילון (1983)
* סוס אפל (1992)
* הפנטום (1996)
* הרקולס (1997)
* אשת האסטרונאוט (1999)

## טלוויזיה
*אנה והמלך  (1972) 
*הרקולס (1998–1999)
* גבירתי הנשיא (2005–2006)
* מנטל (2009)

## קישורים חיצוניים

* 

קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:בריטיות שנולדו ב-1939
קטגוריה:אנגלים שנולדו ב-1939
קטגוריה:בריטיות שנפטרו ב-2025
קטגוריה:אנגלים שנפטרו ב-2025
הקונסרבטואר של פריז

**הקונסרבטואר למוזיקה של פריז** (בצרפתית: **Conservatoire de Paris**) הוא אקדמיה למוזיקה ומחול שנוסד ב-1795. כיום שוכן המוסד בשדרת ז'אן ז'ורס ברובע ה-19 של פריז. תוכנית הלימודים של הקונסרבטואר כוללת מוזיקה, מחול ודרמה ויונקת ממסורות "האסכולה הצרפתית". ב-1946 התפצל המוסד לשני קונסרבטוריונים, האחד, למשחק, תיאטרון ודרמה ידוע בשם הקונסרבטואר הלאומי הגבוה לאמנות הדרמה (Conservatoire national supérieur d'art dramatique) והשני, למוזיקה ומחול, ידוע בשם "הקונסרבטואר הלאומי הגבוה למוזיקה ולמחול של פריז" (Conservatoire national supérieur de musique et de danse de Paris).

שני הקונסרבטוריונים פועלים בפיקוח משרד התרבות והתקשורת של צרפת.

## היסטוריה
[ממוזער|שמאל|220px|בניין ה[קונסרבטוריון הקודם (עד 1911) ברובע ה-9 של פריז, כיום משכן CNSAD.]]

### מקורות
על מקורות הקונסרבטואר של פריז אפשר להתחקות לאחור אל הקמת "בית הספר המלכותי לזמרה" (École Royale de Chant) בצו של לואי ה-14 ב-28 ביוני 1669. בשנת 1785 הקים אותו מחדש המלחין גוסק.

ב-1793 שולב ה"אקול רויאל" עם בית הספר לנגנים של המשמר הלאומי, ושמו נקרא "המכון הלאומי למוזיקה" (Institut national de musique*).

[[האספה הלאומית (צרפת)]], שכוננה במהלך [[המהפכה הצרפתית]], הקימה מחדש בשנת 1795 את המוסד בשם "הקונסרבטוריון הלאומי הגבוה למוזיקה"
(Conservatoire national supérieur de musique,

=== כיום ===
עד [[שנות ה-40 של המאה ה-20|שנות ה-40]] גדלו הקונסרבטוריונים של פריז ונמנו על הגדולים והיוקרתיים ביותר ב[[אירופה]]. ב-1946 התפצל הקונסרבטואר לשלושה קונסרבטוריונים: ל[[מוזיקה]], ל[[הופעת מחול|מחול]] ולאמנויות הדרמה. הקונסרבטוריונים מכשירים יותר מ-1,200 תלמידים בתוכניות מובנות בהנחיית 350 פרופסורים בתשע מחלקות. 

[[קובץ:Conservatoire national d'Art dramatique.jpg|ממוזער|שמאל|הכניסה לקונסרבטוריון הלאומי לאמנות הדרמה]]

===הקונסרבטוריון הלאומי הגבוה לאמנות הדרמה=== 
[[הקונסרבטואר הלאומי הגבוה לאמנות הדרמה]] (Conservatoire national supérieur d'art dramatique) הוא הקונסרבטוריון ל[[משחק]], [[דרמה]] ו[[תיאטרון]], הידוע בראשי התיבות CNSAD 

המוסד שוכן בבניין ההיסטורי המקורי של הקונסרבטואר, ברחוב הקונסרבטואר ברובע התשיעי של פריז. בתיאטרון הקונסרבטואר ניתנות לעיתים קרובות הצגות פתוחות לקהל ללא תשלום בביצוע סטודנטים.

===הקונסרבטוריון הלאומי הגבוה למוזיקה ולמחול===
ה-Conservatoire national supérieur de musique et de danse de Paris, הידוע בראשי התיבות CNSMDP, הוא קונסרבטוריון נפרד למוזיקה ולמחול. ממשלת [[צרפת]] בנתה את הקמפוס החדש והמרשים בסגנון [[אדריכלות|אדריכלי]] יוצא דופן בחדשנותו ברובע ה-19 של פריז. האדריכל היה כריסטיאן דה פורטצמפארק.

[[עוגב]] הצינורות של הקונסרבטוריון נבנה בשנת 1991 ב[[אוסטריה]].

==ראו גם==
* [[פרס רומא]]

==לקריאה נוספת==
<div class="mw-content-ltr">
* Pierre, Constant, editor (1900). *Le Conservatoire national de musique et de déclamation. Documents historiques et administratifs''. Paris: Imprimerie National. 1031 pages. View at Google Books 


## קישורים חיצוניים
* 


* CNSMDP website {English}
*Effects of the Bologna Declaration on Professional Music Training in Europe
*European Association of Conservatoires (AEC)

 

קטגוריה:ערכים שבהם תבנית בריטניקה אינה מתאימה
*
קטגוריה:פריז: מבנים
קטגוריה:הרובע התשעה-עשר של פריז
מערת הבגידה

שמאל|ממוזער|250px|תרשים קבר מרים ומערת הבגידה
שמאל|ממוזער|250px|המזבח במערה
**מערת הבגידה** היא מערה בגת שמנים, השוכנת בצמוד מדרום לקבר מרים, והמנציחה, לפי המסורת הנוצרית, את המקום בו הסגיר יהודה איש קריות את ישו לידי שליחי הרומאים. המערה מוכרת גם כ"מערת היגון", "מערת גת שמנים" או "מערת השליחים", ונמצאת בחזקת הפרנציסקנים.

## המסורת

לפי המסורת שתחילתה בתקופה הביזנטית, לאחר הסעודה האחרונה ירדו ישו ואחד-עשר השליחים מהר ציון לגת שמנים, וישו פרש אל גן עצי הזית בחברת פטרוס הקדוש, יוחנן בן זבדי ויעקב בן זבדי. ישו התפלל בגפו על "סלע יגון" שמעליו הוקמה בראשית המאה ה-20 כנסיית כל העמים הסמוכה, ואילו יתר שמונת השליחים המתינו במערת הבגידה. כאשר סיים ישו להתפלל, הגיע עם שלושת השליחים אל המערה, ובאותה עת בא לקראתו יהודה איש קריות, כשהוא מלווה בשליחי הסנהדרין והסגירו לידיהם אגב סימונו בנשיקה על לחיו. בתגובה קיצץ פטרוס את אוזנו של מלכוס, משרתו של הכהן הגדול קיפא, וישו ביצע במקום את הנס האחרון לפני מותו על הצלב, וריפא את הפצוע. מסורת זו הייתה מקובלת על הכל עד המאה ה-14, עת החלה מתפתחת מסורת חדשה רק בקרב עולי רגל מהמערב, ולפיה המערה היא המקום בו עבר ישו את ליל היגון. במקביל הפך סלע היגון בגן עצי הזית, מקום בו נצבת כיום כנסיית כל העמים, לאתר בו הסגיר יהודה איש קריות את ישוע לידי הכהן הגדול. בשל כך, יש המכנים עדיין את המערה בשם "מערת היגון". עולי דרך מהמזרח דבקו כל העת במסורת הביזנטית המקובלת כיום על הכל.

## היסטוריה
המערה הייתה לקפלה כבר במאה ה-4, ובה צוין מעמד נשיקת הבגידה והסגרתו של ישו. גג המערה נתמך בארבעה עמודים והיא הוארה על ידי אור שחדר מבעד לפתח בתקרתה. מתחת לפתח נחפר בור לאגירת מי הגשמים. בתחילה הייתה הכניסה אל המערה בצידה הצפוני, אך בהמשך, ככל הנראה כאשר הוקמה הכנסייה הביזנטית מעל קבר מרים השוכנת מצפון למערה, נפתח פתח בצידה הצפון-מערבי. רצפת המערה כוסתה בפסיפס לבן שנהרס עם השנים בשל חפירת 42 קברים, בעיקר בין המאה ה-5 למאה ה-8, אך גם בתקופה הצלבנית. בתקופה הצלבנית רוצפה רצפת המערה בלבנים ובפיסות שיש, ותקרתה עוטרה בפרסקו הנראה בחלקו גם כיום והמתאר כוכבים. על הקירות שרדו שרידי עיטורים נוספים וכיתוב. 
הפרנציסקנים רכשו את החזקה במערה ב-1361 או ב-1392, ולאחר תהפוכות רבות היא נותרה ברשותם. בעקבות שיטפונות ב-1655 נפתח פתחה הנוכחי של המערה סמוך לפתח הקודם. לאחר שקבר מרים נמסר לידי הפטריארכיה היוונית-אורתודוקסית והכנסייה הארמנית בשנת 1757, החלו הקתולים לחגוג במערה גם את עליית מרים. 

## האתר
הכניסה אל מערת הבגידה בגת שמנים היא דרך פרוזדור ארוך מימין לקבר מרים, המגיע אל פינתה הצפון-מערבית. צורתה של המערה היא כשל משושה, אורכה מדרום-מערב לצפון-מזרח 17.60 מטרים ורוחבה מגיע ל-11.40 מטרים. גובהה מגיע עד 3.5 מטרים. בצדה הצפון-מזרחי, על מדרגה מוגבהת, ניצב מזבח ומאחוריו סינתרונון ותמונה שבה מתואר ישו מוקף בשליחים כשהם אבלים וחפויי ראש. במערה שרידים חקלאיים בדמות בור מים ששימש במאות ה-5 וה-6 כמקום קבורה לנשים רמות מעלה, ועליו חלק מכתובת ביוונית לאמור "האדון, הענק מנוחה ...", וכן של מתקן ששימש, אולי, כגת.

## קישורים חיצוניים

* המקום באתר משמורת ארץ הקודש

מערת הבגידה
קטגוריה:משמורת ארץ הקודש
קטגוריה:גת שמנים
קטגוריה:ירושלים: מערות קבורה
Just Dance 4

**Just Dance 4** (בעברית: **רק לרקוד 4**) הוא משחק מוזיקה, אחד מסדרת המשחקים "Just Dance", שיצא ב-4 באוקטובר 2012 באירופה, וב-9 באוקטובר 2012 בשאר העולם. המשחק מפותח על ידי אולפני הפיתוח יוביסופט פריז, יוביסופט בוקרשט ויוביסופט ריפלקשיין, השייכים לחברת יוביסופט, והוכרז לראשונה במהלך מסיבת העיתונאים של החברה במהלך E3 2012.

המשחק יצא לקונסולת הפלייסטיישן 3 (עבור פלייסטיישן מובי), לקונסולת הנינטנדו וי (עבור וי רימוט) ולקונסולת האקס בוקס 360 (עבור קינקט). בנוסף, תוכננה גרסה למשחק לקונסולת הוי יו שהשתחררה גם באוקטובר 2012.

## מהלך המשחק
מהלך המשחק דומה למשחקים קודמים בסדרת Just Dance, והשחקנים ישפטו על-פי הופעתם בשיר הנבחר. מספר שינויים הוכנסו ב-Just Dance 4, ביניהם מצב המאפשר לבחור לחברים את תנועות הריקוד שיצטרכו לבצע; מצב קרב (באנגלית: "Battle Mode"), המאפשר להתחרות מול חברים; השגת בונוסים של שירים למשחק, וכדומה.

## רשימת שירים
המשחק המלא כולל בתוכו כ-50 שירים.

### תוכן ניתן להורדה
#### Wii

#### Xbox 360

#### PS3

#### Wii U

## קישורים חיצוניים
* 

## הערות שוליים

קטגוריה:משחקי וידאו משנת 2012
קטגוריה:משחקי פלייסטיישן 3
קטגוריה:משחקי Xbox 360
קטגוריה:משחקי Wii
קטגוריה:משחקי Wii U
קטגוריה:Just Dance (סדרת משחקי וידאו)
קטגוריה:משחקי וידאו שפותחו באיטליה
מגדל רוטשילד 1

פרויקט **שדרות רוטשילד 1** הוא מגדל מגורים בן 120.3 מטרים ובו 32 קומות, הממוקם בנקודה בה מגיעות שדרות רוטשילד אל שכונת נווה צדק בתל אביב. המגדל נחשב למגדל היקר ביותר בתל אביב ואחד מהיקרים בישראל. בשנת 2008 היה מחירה הממוצע של דירה בפרויקט כ-15 מיליון ש"ח. יזמית הפרויקט, קבוצת חבס, מכרה את הפרויקט (כולל בניין המשרדים) בכ-793 מיליון ש"ח.

## היסטוריה
המגרש עליו נבנה פרויקט רוטשילד 1 היה בשנותיה הראשונות של תל אביב כחלק מאחוזת בית, בצמוד לרחוב הרצל. הוא שימש כתחנה המרכזית הראשונה של העיר. הקרקע נרכשה בשני שלבים בשנים 2002–2003 תמורת סכום המוערך ב-32 מיליון דולר, והתוכניות שונו מספר פעמים כדי להקטין את מספר הדירות.

בניית המגדל החלה בחודש נובמבר 2006 והסתיימה ב-2011. באותה שנה הוצב בחזית המגדל פסיפס תולדות תל אביב, מעשה ידי האמן נחום גוטמן, אשר שכן קודם לכן בחזית בית העיר תל אביב-יפו ברחוב ביאליק בעיר.

## אדריכלות ועיצוב
הפרויקט כולל מגדל מגורים המתנשא לגובה של 32 קומות (120.3 מ') על שטח של כ-2 דונם, ובמגדל 37 דירות ששטחן הממוצע עולה על 400 מ"ר. בנוסף, כולל הפרויקט מבנה המשתרע על שטח של כ-3,000 מ"ר לצורכי מסחר ומשרדים השוכן בצמוד למגדל המגורים אך הוא נפרד ממנו. הבניין מחופה קירות מסך לכל גובהו המאפשרים נוף לים ולנווה צדק מכל דירה.

אדריכל הפרויקט הוא אבנר ישר ועיצוב הפנים הכולל לובי בגובה של 12 מטרים ובריכת שחייה המשולבת בגינת הגג. המהנדס הראשי הוא אברהם הראל מקבוצת חבס. למגדל 5.5 קומות חנייה תת-קרקעית המשמשות את דיירי המגדל, קומת קרקע המשלבת שטחי מסחר מצד רחוב אחד העם ולובי כניסה למגדל המגורים משדרות רוטשילד. מעל לקומת המסחר שוכנות שלוש קומות משרדים ומעליהם קומה טכנית וקומת בריכה וחדר כושר, 23 קומות מגורים ושלוש קומות גג.

## גלריה

Rothschild pool.jpg|בריכת השחייה
Rothschild lobby.jpg|הלובי
Rothchild0503 (21).jpg|מראה המבנה
Rothchild0503 (22).jpg|מראה נוסף של המבנה
 

## ראו גם
* פסיפס תולדות תל אביב

## קישורים חיצוניים

* 
* 

רוטשילד 1
קטגוריה:שדרות רוטשילד
שמחה אבן-חן

**שמחה אבן-חן** (נולדה ב-6 במאי 1958) היא אמנית קרמיקה ופסלת ישראלית. בנוסף, אבן-חן מכהנת כמדענית במחלקה לביוכימיה באוניברסיטה העברית. על יצירתה הקרמית זכתה אבן-חן במבחר פרסים בינלאומיים שונים והחל משנת 2011 היא משמשת כחברה באקדמיה הבינלאומית לקרמיקה (IAC).

## ביוגרפיה
בשנת 1981 החלה אבן-חן בלימודי תואר שני במיקרוביולוגיה במסגרת אוניברסיטת תל אביב. נושא התזה שלה היה השפעה של תרופות אנטי-סרטניות על התפרצות חמצונית במקרופאגים. את התואר השלישי סיימה בשנת 1990. נושא עבודת הדוקטורט שלה היה התמיינות והבשלה של מונוציטים מאדם בתרבית בהשפעה של חומרים ממריצי גידולים סרטניים (Tumor Promoters) המפעילים פרוטאין קינאז C. כיום, מחקרה של אבן-חן עוסק הובלה של תרופות ב-nanocarriers (ליפוזומים או מיצלות).

בשנת 1994 החלה אבן-חן לימודי קדרות בעיר מגוריה, רחובות. יצירותיה המוקדמות כללו מגוון של כלים העשויים באובניים. חלק מרכזי ביצירתה הוקדש ליצירת גלזורות שונות. כלים אלו זכו להצלחה והוצגו במגוון תערוכות קבוצתיות כגון הביאנלה לקרמיקה ישראלית (2000) במוזיאון ארץ ישראל.

בסוף שנות התשעים של המאה ה-20, החלה ליצור עבודות בעלות אופי פיסולי יותר, המבוססים על טכניקת הרקו (Raku). יצירותיה מדגישות אלמנטים של תנועה, שיווי משקל ומסה, ולעיתים מעוררות אשליה בנוגע לתלת-הממדיות שלהן. אבן-חן נוהגת לעטר את יצירותיה באמצעות עישון בזמן השרפה - תהליך הצובע חלקים מהן על פי דגמים גאומטריים, השאובים לעיתים מן העולם המדעי. אבן-חן פיתחה גרסה אישית לרקו, המכונה "רקו עירום". טכניקה זו מחוללת עיצוב גאומטרי של כלים באופן המבוסס במידה רבה על אקראיות.

בשנת 2014 הציגה תערוכת יחיד בשם "איזון בתנועה" בבית בנימיני בתל אביב-יפו.

## השכלה
*1978–1981 - תואר ראשון במיקרוביולוגיה, אוניברסיטת בר-אילן, רמת גן
*1981–1985 - תואר שני במיקרוביולוגיה של גוף האדם, בית הספר לרפואה, אוניברסיטת תל אביב, תל אביב
*1985–1990 - דוקטורט במיקרוביולוגיה של גוף האדם, בית הספר לרפואה, אוניברסיטת תל אביב, תל אביב
*1994–1996 - פוסט דוקטורט, המחלקה לביוכימיה, האוניברסיטה העברית, ירושלים
*1994–1996 - קרמיקה, קרן רחובות לתרבות, רחובות.

## פרסים
*2006 - פרס שני, התחרות הבינלאומית ה-26 לקרמיקה, לאקור (L'Alcora), ספרד
*2007 - ציון לשבח, הביאנלה העולמית הרביעית לקרמיקה, קוריאה
*2008 - פרס גולד קוסט לקרמיקה, הגלריה לאמנות של גולד קוסט, אוסטרליה
*2009 - ציון לשבח, הביאנלה החמישית לקרמיקה, אל ונדרל (El Vendrell), טרגונה, ספרד
*2009 - פרס ראשון, התחרות לעיצוב ולביטויים חדשים בקרמיקה, לה רבלה, קורדובה, ספרד
*2010 - פרס רכישה, התערוכה הבינלאומית ה-11 לקרמיקה, גלריה אובלני, פירן, סלובניה
*2011 - פרס ראשון, התערוכה הבינלאומית ה-12 לקרמיקה, גלריה אובלני, פירן, סלובניה
*2011 - פרס שני, הביאנלה השישית לקרמיקה, אל ונדרל (El Vendrell), טרגונה, ספרד
*2011 - פרס ראשון, פרס לקרמיקה בינלאומית, ג'יננדזן (Jingdezhen), סין
*2012 - פרס ראשון, הביאנלה הבינלאומית הרביעית לקרמיקה, מרטקסי (Marratxí), ספרד.

## קישורים חיצוניים

* אתר הבית של שמחה אבן-חן
* 
* שמחה אבן-חן באתר אגודת אמני קרמיקה בישראל
* שמחה אבן-חן באתר האקדמיה הבינלאומית לקרמיקה (באנגלית)

קטגוריה:אמניות קרמיקה ישראליות
קטגוריה:אמני קרמיקה ישראלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל האוניברסיטה העברית בירושלים: ביוכימיה
קטגוריה:פסלות ישראליות
קטגוריה:פסלים ישראלים
קטגוריה:ביוכימאיות ישראליות
קטגוריה:ישראליות זוכות פרסים: אמנות
קטגוריה:ישראליות שנולדו ב-1958
קטגוריה:ישראלים שנולדו ב-1958
פיקניק בשולי הדרך

**פיקניק בשולי הדרך** (ברוסית: Пикник на обочине) הוא רומן מדע בדיוני שנכתב על ידי ארקדי ובוריס סטרוגצקי ופורסם בשנת 1972 בברית המועצות. נכון לשנת 1998 הספר יצא לאור ב-20 מדינות ונחשב לאחת היצירות החשובות ביותר של האחים סטרוגאצקי.

## "האזור"
הספר מבוסס על הרעיון של ביקור חייזרים בכדור הארץ, הביקור הותיר אחריו שישה "אזורים" שבהם מתרחשות תופעות טבע לא מוכרות לאנושות שחלקן מסוכנות לאדם, כגון אזורים בהם הכבידה גדולה בהרבה מהכבידה הרגילה של כדור הארץ או "גז קולואידי" שמסוגל לחדור דרך מתכת ולהמיס עצמות. בתוך האזורים גם חפצים עם תכונות "על-טבעיות", כגון צמידים המשפרים את הבריאות או מקורות אנרגיה אינסופיים. שטח האזור הוא קבוע ואף אנומליה לא יוצאת ממנו. הממשל סגר את האזור ולא מאשר כניסה של אזרחים אליו עקב הסיכון הרב. עם זאת, מסביב לאזורים הללו מתפתחת קהילה של "סטאלקרים" שהם אנשים החודרים באופן לא חוקי לאזור ומסכנים את חייהם בשביל להוציא החוצה חפצים בעלי תכונות "על-טבעיות" בשביל רווח. סטאלקרים מכירים היטב את האזור ובעלי אינסטינקטים ותגובות מעולות, אך חלקם הגדול בכל זאת נהרג או נפצע קשה באזור. על אף שלא נמצאו קרינה מסוכנת או כימיקלים רעילים באזור, ילדים של סטאלקרים נולדים לרוב עם מוטציות קשות.

## עלילה

הרומן עוקב אחר גיבור הסיפור רדריק "רד" שוהארט במשך-8 שנים, מגיל 23 עד גיל 31, שאת רוב הזמן הוא יושב בכלא על היותו סטאלקר. פעילותו מתרכזת באחד האזורים במדינה בדיונית חסרת שם דוברת אנגלית, ליד עיר "הרמונט" שהאזור הפך לחלקה ורוב האוכלוסייה שלה פונה.

## פרסים
* הספר היה מועמד לפרס "John W. Campbell" כרומן המדע הבדיוני הטוב ביותר לשנת 1978, וזכה במקום שני.
* בשנת 1979 הקונגרס הסקנדינבי לספרות מדע בדיוני העניקה לתרגום השוודי את פרס ז'ול ורן לרומן הטוב ביותר שפורסם בשוודיה באותה שנה.
* בשנת 1981 בפסטיבל השישי לספרות מדע בדיוני בעיר מץ הוענק לספר פרס "הספר הזר הטוב ביותר".

## תרגום לעברית
* זהו הספר הראשון של האחים סטרוגצקי שתורגם לעברית, בשנת 1999 בהוצאת זמורה ביתן.

## השפעות תרבותיות
* בשנת 2003 קבוצת התיאטרון הפינית Circus Maximus הפיקה מחזה המבוסס על הרומן בשם סטאלקר.
* משחקי המחשב S.T.A.L.K.E.R ו-Metro 2033 (שניהם פותחו על ידי אולפני פיתוח באוקראינה). הראשון שואב השראה ואלמנטים מהספר ובשני יש סצנה שבה דמות מוצאת את הספר בספרייה הרוסה.
* הסרט סטאלקר שייצא בשנת 1979 בבימויו אנדריי טרקובסקי מבוסס באופן רופף על הספר, וכן התסריט נכתב על ידי האחים סטרוגצקי.

## קישורים חיצוניים
**[https://web.archive.org/web/20000817010213/http://lib.ru/STRUGACKIE/engl_picnic.txt Roadside Picnic]*, טקסט מלא באנגלית, בארכיון האינטרנט.
**[https://web.archive.org/web/20060629211922/http://www.shnaresys.com/roadside/picnic/parallel.htm Roadside Picnic]*, טקסט מקביל באנגלית וברוסית
* Download ''Roadside Picnic'' הטקסט ברוסית בקובץ אחד מהאתר הרשמי של האחים סטרוגצקי
*  

## הערות שוליים

קטגוריה:ספרי מדע בדיוני
קטגוריה:ספרים רוסיים
קטגוריה:ספרי זמורה ביתן
אפטא

**אפטא** (מיידיש: **אַפּטאַ**; בפולנית: **Opatów**, "אופטוב") היא עיירה בפולין בפרובינציית שוויינטוקז'יסקיה. היא בירתו של מחוז אופטוב. אוכלוסייתה מונה 6,658 אנשים (סוף 2010). אפטא נמצאת בין הגבעות של פולין קטן כשנהר אופטובקה (Opatówka) מחלק את העיר לשני חלקים.

אתר התיירות המרכזי בה הוא הכנסייה על שם מרטין הקדוש (Kolegiata św. Marcina w Opatowie), מנזר מן המאה ה-15, שער העיר מן המאה ה-16 ועוד כמה בניינים ראויים לציון.

## היסטוריה

אפטא נוסדה על גדות נהר הוויסלה באזור בו יש יערות ואגמים. כשנזכרה לראשונה ב-1189 היא הייתה מקום מושבם של שליט המבצר האזורי ושל הבישוף הקתולי. ב־1237 היא קיבלה זכויות שהסדירו את מעמדם של התושבים וב-1361 היא קיבלה מעמד של עיר בעל זכויות נרחבות. במשך כמה מאות שנים, עד חלוקת פולין הייתה אפטא מרכז אזורי חשוב ובה ישב הסיימיק של מחוז סנדומייז' (Województwo sandomierskie). בזמן הפלישה של הטטרים ב-1502 העיר נחרבה. ב-1514 היא הועברה לרשותו של האציל קשישטוף שידלוביצקי (Krzysztof Szydłowiecki) ששיקם את העיר, הקיף אותה בחומה, בנה מבצר ומטה עבור הממשלה המקומית ושיפר את אספקת המים לתושבים. אחרי מותו של שידלוביצקי הייתה העיר שייכת לכמה משפחות אצולה: משפחת טרנובסקי, משפחת אוסטרוגסקי, משפחת לובומירסקי, משפחת פוטוצקי ומשפחת קרסקי. היא נשארה בידיים פרטיות עד 1864.

במאה ה-18 נעשתה אפטא לביתם של כמה יוונים שנמלטו לפולין ממולדתם שנכבשה על ידי הטורקים. הם הורשו לפתוח כנסיות יווניות אורתודוקסיות. ב-1778 נוסדה קהילה על שם ניקולס הקדוש שעברה ב-1837 לראדום.

בתקופת מרד ינואר ב-1863 התחוללו באפטא שני קרבות בין הרוסים והצבא של הגנרל יוזף האוקה-בוסק (Józef Hauke-Bosak). הפולנים כבשו את העיר ב-25 בנובמבר 1863 ונסוגו עם נשק שלקחו ותחמושת. ב-21 בפברואר 1864 התחולל במקום קרב נוסף. הייתה זאת אחת ההתנגשויות הגדולות ביותר במרד שהסתיימה בתבוסת הפולנים.

בזמן מלחמת העולם השנייה הייתה אפטא מרכז גדול של פעילות מחתרתית. בלילה בין ה-12 ל-13 במרץ 1943 תקפה יחידה של המחתרת הפולנית יחד עם חיילים מהארמייה קריובה את בית הסוהר המקומי ושחררה 82 אסירים.

לפני מלחמת העולם השנייה היו באפטא כ-5,000 יהודים.

## לקריאה נוספת
* 
* Gershon David Hundert, The Jews in a Polish private town : the case of Opatów in the eighteenth century. Baltimore, Johns Hopkins University Press, 1992.

## קישורים חיצוניים

* 
* 
* 

* Official town website
* Saint Martin's Church in Opatów
* Map, via mapa.szukacz.pl
* jewishgen.org


## הערות שוליים

קטגוריה:שוויינטוקז'יסקיה: יישובים
קטגוריה:שוויינטוקז'יסקיה: עיירות יהודיות
קטגוריה:יישובים שהוקמו במאה ה-13
מתיו ברונפמן

**מתיו ברונפמן** (אנגלית: **Matthew Bronfman**; נולד ב-15 ביוני 1959) הוא איש עסקים ואיל הון יהודי אמריקאי.הוא בן למשפחת ברונפמן, אחת המשפחות העשירות בעולם.

## חיים אישיים
מתיו בעל תואר שני במנהל עסקים מאוניברסיטת הרווארד שבבוסטון. הוא בנו של אדגר ברונפמן.

הוא מתגורר בניו יורק, היה נשוי ארבע פעמים ויש לו שמונה ילדים.
בשנת 2005 נישא לסטייסי קיי והתגרש ב-2016.
בשנת 2017 נישא לישראלית מלאני לביא. החתונה נערכה על גג ישיבת אש התורה ברובע היהודי הצופה אל הכותל. בחודש נובמבר 2017 נולד בנם ג'רמי. כיום יש לבני הזוג שני ילדים.

## עסקים
חלק גדול מעסקיו של ברונפמן מתנהלים במדינת ישראל, בין היתר בשותפות עם איש העסקים שלום פישר (קבוצת "ברונפמן-פישר"). בשנת 2003 נמנה עם בעלי אלון רבוע כחול ישראל, ובשנת 2007 מכר את חלקו לשותפיו בבעלות, קבוצת אלון. בשנת 2005 קנה את איקאה ישראל.

בשנת 2006 רכש את השליטה בבנק דיסקונט באמצעות רכישת 26% ממניות הבנק תמורת 1.3 מיליארד שקל, בשותפות עם אחיו אדם ברונפמן ואחותו הולי לב, יחד עם איש העסקים רובין שרוהן. בשנת 2014 מכרו את החזקותיהם בבנק.

קבוצת "ברונפמן-פישר" מחזיקה בבעלות על "ישראלום נכסים" המאגדת החזקות בתחומי התעשייה והנדל“ן, ביניהם 20% ממניות שופרסל (שבהן החזיקו בין השנים 2007-2016) וחברת "שפע הצלחה לוגיסטיקה" (לשעבר "פאלאס תעשיות"), העוסקת ביצור ושיווק נרות ובמתן שירותי לוגיסטיקה. החזקות אותם מכרו ל"ישראלום נכסים" תמורת 776 מיליון שקל בשנת 2010. "ישראלום נכסים" מימנה את הרכישה מידי בעלי השליטה שלה (כלומר ברונפמן ופישר עצמם) באמצעות הלוואות בנקאיות.

בסוף שנת 2012, נקלעה חברת "ישראלום נכסים" למשבר תזרימי בעקבות הפסדים כבדים מהשקעות נדל“ן שביצעה במזרח אירופה (באמצעות חברת "אולימפיה נדל"ן"), וירידה חדה בשווי מניות שופרסל שבהן החזיקה. הפסדי הענק בנדל"ן הותירו את החברה עם גירעון של 216 מיליון שקל בהון העצמי, חוב של כ-660 מיליון שקל לבנקים ולקרן KCPS וחוב של 220 מיליון שקל למחזיקי איגרת החוב שלה. כדי להחזיר את החובות הזרימו ברונפמן ופישר לחברה 400 מיליון שקל מכרו את מניות שופרסל וחלק מהנדל“ן שהחזיקה החברה.

## ראו גם
* אדגר ברונפמן (האב) - אביו
* אדגר ברונפמן (הבן) - אחיו

## קישורים חיצוניים
* 
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בוגרי אוניברסיטת הרווארד
קטגוריה:אנשי עסקים יהודים אמריקאים
מתיו
קטגוריה:אמריקאים שנולדו ב-1959
סינדי מקיין

**סינדי לו הנסלי מקיין** (באנגלית: **Cindy Lou Hensley McCain**; נולדה ב-20 במאי 1954) היא אשת עסקים ונדבנית אמריקאית, אלמנתו של הפוליטיקאי והמועמד הרפובליקני לנשיאות ארצות הברית במהלך מערכת הבחירות של שנת 2008 ג'ון מקיין. באפריל 2023 מונתה כמנכ״לית תוכנית המזון העולמית.

## ביוגרפיה
מקיין נולדה בפיניקס, אריזונה בתם של ג'יימס ויליס הנסלי (2000–1920) ומרגריט סמית ג'ונסון (2006–1919).

סבה וסבתא הורי אמה היגרו משוודיה לארצות הברית. אביה ג'יימס הנסלי ייסד את החברה "הנסלי ושות'". יש לה אחות למחצה מנישואיה הראשונים של אימה ואחות למחצה מנישואיו הראשונים של אביה.

ב-1976 סיימה לימודיי תואר בהוראת אומנות באוניברסיטת דרום קליפורניה וב-1978 השלימה תואר שני בחינוך מיוחד במהלך לימודיה השתתפה מקיין בפרויקט המעניק סיוע לילדים בעלי נכויות קשות ועבדה שנה אחת כמורה בכיתה של ילדים עם תסמונת דאון בבית ספר באריזונה.

סינדי נפגשה לראשונה עם ג'ון מקיין ב-1979 בטקס צבאי שנערך בהוואי ועד מהרה החלה להתפתח מערכת יחסים ביניהם בעוד שמקיין היה אז נשוי, מקיין היה קצין בצי האמריקאי המבוגר ממנה ב-18 שנה וזמן קצר לאחר הכרותם התגרש מקיין מאשתו וב-1980 הם נישאו, בניי הזוג חתמו על הסכם ממון לאור ההון הרב שבבעלותה של סינדי ומשפחתה, במהלך נישואיהם עברה סינדי מספר הפלות, העסקים של אביה וקשריו הפוליטיים עזרו למקיין במעורבותו בפוליטיקה של אריזונה, סינדי הייתה מעורבת במידה רבה בקמפיין של מקיין לבחירות לסנאט ומשפחתה של סינדי תרמה לו רבות, לאחר שמקיין נבחר לסנאט עברו בניי הזוג להתגורר באלכסנדריה, וירג'יניה, ב-1984 ילדה סינדי את בתם הראשונה, מייגן ב-1986 נולד בנם ג'ון סידני הרביעי וב-1988 נולד בנם השני ג'יימס וב-1991 אימצו הזוג מבנגלדש את ילדתם הרביעית ברידג'ט, הוריה של סינדי גרו לידם ועזרו להם בגידול ובטיפול בילדים, מקיין נסע לעבוד לעיתים תכופות וושינגטון די. סי. והיא ראתה אותו בעיקר בסופי שבוע, במהלך הקריירה של מקיין ניהלה סינדי פעמים רבות ערבי תרומה למענו ולמען הקריירה הפוליטית שלו, ב-1986 הקימו סינדי ואביה מרכז חנויות בפיניקס ובו שימשה סינדי כמנהלת חשבונות.

מקיין הייתה פעילה גלויה בקמפיין של בעלה לנשיאות ארצות הברית על אף התנגדותה הראשונית למועמדותו. שררו ביניהם חילוקי דעות פוליטיים רבים, במהלך מסע הבחירות טענה מקיין שהציבור האמריקאי מעוניין שהגברת הראשונה תלך על גוון מסורתי במילוי תפקידה ולארגן פעולות סיוע וצדקה ולא להשתתף באירועים פוליטיים ובישיבות של הסנאט וכך היא תנהג אם וכאשר תבצע את התפקיד, ואף השוותה זאת עם פעילותה ההומניטרית של דיאנה, הנסיכה מוויילס, מקיין הביעה בעבר ביקורת בפומבי כנגד הנשיא ג'ורג' בוש על התנהלותו בזמן מלחמת עיראק והיא פעילה בארגונים המעניקים תמיכה בחיילים ובארגוני צדקה שונים, במהלך מסע הבחירות של בעלה ספגה מקיין ביקורת פעמים רבות מצד התקשורת על עושרה הרב ועל הרגלי הבזבוז שלה.

באפריל 2023 מונתה כמנכ״לית תוכנית המזון העולמית ונכללה ברשימת טיים 100 השנתית של מגזין טיים.

## קישורים חיצוניים

* 

## הערות שוליים

קטגוריה:אנשי חינוך אמריקאים
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:בני זוג של פוליטיקאים אמריקאים
קטגוריה:אמריקאיות ממוצא שוודי
קטגוריה:מורים לחינוך מיוחד
קטגוריה:נדבניות אמריקאיות
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
שישי עם טל ברמן

**שישי עם טל ברמן** הייתה תוכנית הבידור והאירוח המרכזית של הטלוויזיה הישראלית בשנת 2012. התוכנית שודרה בכל שישי אחרי היומן.

## על התוכנית
מנחה התוכנית הוא טל ברמן. במסגרת תוכניתו, מארח ברמן את אנשים מתחום הבידור, האקטואליה, הפוליטיקה והמוזיקה. במהלך התוכנית מוצגות פינות אישיות הנשענות בין היתר על תוכן וירטואלי ברשת וכן מחוות לאמנים ויוצרים שעיצבו את חיי התרבות בישראל. בנוסף, בין הפינות הקבועות: פינה סאטירית המופקת באמצעות סרטון ויראלי שמתייחס בכל פעם לפרשייה אקטואלית שהייתה בכותרות באותו השבוע. פינה נוספת היא פינת סיכום שבועית המתכתבת עם עולם הרשת.

לאחר עלייתה זכתה התוכנית לביקורות שליליות.

## הרקע לתוכנית
ברשות השידור ניסו לנצל תקופה בה בערבי שישי, בערוצים המסחריים משודרות תוכניות בידור, שרובן מורכבות משידורים חוזרים. במצב זה, הכוונה היא להעלות תוכנית בידור ואירוח חדשה ולהוות אלטרנטיבה לתכני הערוצים המסחריים. בכך, החזיר הערוץ הראשון את "מסורת" תוכניות הבידור בערבי שישי (כמו "סיבה למסיבה", שהגישה רבקה מיכאלי ו"ממני", של מני פאר).

## קישורים חיצוניים
*דף הפייסבוק של התוכנית
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2012
קטגוריה:הערוץ הראשון: תוכניות וסדרות
קטגוריה:טל ברמן
שחייה באולימפיאדת אתונה (1906)

שמאל|150px
שמאל|150px

**[[אולימפיאדת אתונה (1906)]]** נערכה בפעם השנייה באתונה, יוון. תחרויות השחייה נערכו בין 24 באפריל 1906 ל-25 באפריל 1906. משחה השליחים נערך ב-28 באפריל 1906 לאחר מספר דחיות בשל מזג האוויר הסוער בים. בסך הכול נערכו 4 משחים לגברים במשחקים אלו, בהשתתפות 43 משתתפים מ-11 מדינות. 

תחרויות השחייה נערכו במפרץ נאו פלירון ליד אתונה. השחיינים התלוננו על גלים גבוהים שהקשו על השחייה, ושחיינים לא מעטים הפסיקו את שחייתם בשל כך.

## השחיין המצטיין
**[[הנרי טיילור]]** () היה לשחיין המצטיין במשחקים לאחר שזכה ב-3 מדליות, אחת מכל סוג.

## טבלת המדליות

## הזוכים במדליות
### גברים

## קישורים חיצוניים

* שחייה באולימפיאדת אתונה (1906), באתר סימוכין ספורט אולימפי

*
1906
קטגוריה:ענפי ספורט באולימפיאדת אתונה (1906)
קטגוריה:1906 בספורט
Quantum Conundrum

**Quantum Conundrum** הוא משחק יריות בגוף ראשון, שפותח על ידי Airtight Games, והופץ על ידי Square Enix. המשחק עוצב על ידי קים סוויפט, מעצבת לשעבר בחברת Valve, שהנהיגה את עיצוב המשחק Portal בעברה. המשחק הופץ ל-Microsoft Windows ומוצע למכירה באמצעות שירות סטים החל מה-21 ביוני 2012. בנוסף, המשחק צפוי להשתחרר לקונסולת ה-PlayStation 3, ולקונסולת ה-Xbox 360 ב-21 ביולי 2012.

## עלילה
העלילה עוקבת אחרי ילד בן 12, הגיבור הראשי במשחק. יום אחד, הילד מבקר במעבדה שנמצאת באחוזה ששייכת לדודו, מדען ששמו פרופסור פיץ קוואדורנגל. זמן קצר לאחר ביקורו, פיצוץ מתרחש לאחר ניסוי כושל, שגורם לדודו להיעלם. הילד מגלה כפפה מיוחדת, אשר באפשרותה לשנות ממדים. הוא מחליט להשתמש בכפפה על-מנת לגלות מה קרה לדודו.

## מהלך המשחק
*Quagntum Conundrum* הוא משחק פאזלים (חידות) מגוף ראשון, שבאמצעות פתירת חידות ואתגרים ניתן להתקדם במשחק ובעלילה.

באמצעות לחיצת כפתור, השחקן יכול לשנות לאחד מארבעת הממדים במשחק, כאשר כל מימד הופך את המשחק לשונה. מימד אחד באפשרותו להאט את הזמן, מימד אחר באפשרותו להפוך את כל האובייקטים שבסביבה לקלים, באמצעות המימד השלישי ניתן להפוך את כל האובייקטים שבסביבה לכבדים, ובאמצעות המימד הרביעי ניתן להפוך את כוח המשיכה.

עם ההתקדמות בעלילת המשחק, החידות נהפכות לקשות יותר, ואף דורשות מהירות מלבד לחשיבה.

## קישורים חיצוניים
* 
* 

## הערות שוליים

קטגוריה:משחקי וידאו משנת 2012
קטגוריה:משחקי חשיבה ממוחשבים
קטגוריה:משחקי Windows
קטגוריה:משחקי פלייסטיישן 3
קטגוריה:משחקי Xbox 360
תורשתיות

**תורשתיות** באוכלוסייה היא השונות הנצפית בין פרטים הנגרמת מהבדלים גנטיים. גורמים גנטיים, סביבתיים ואקראיים עשויים לתרום לשונות בין פרטים בתכונות הנצפות (פנוטיפים). תורשתיות היא אפוא הניתוח של התרומה היחסית של הגורמים הגנטיים והלא גנטיים לשונות הפנוטיפית באוכלוסייה. לדוגמה אנשים מסוימים גבוהים יותר מאחרים באוכלוסייה, והתורשתיות מנסה לנתח עד כמה הגנטיקה משפיעה על הגובה באוכלוסייה.

פנוטיפ מסוים ניתן להעריך כסכום של השפעות גנטיות וסביבתיות:
:פנוטיפ(*P*) = גנוטיפ(*G*) + סביבה(*E*).

השונות בתכונה –  – היא הסכום של ההשפעות:
:Var(P) = Var(G) + Var(E) + 2 Cov(G,E)
בניסוי מבוקר ניתן לשלוט ב-**' כך שיהיה שווה ל-0.  במקרה כזה מוגדרת התורשתיות באופן הבא:
:<math>H^2 = \frac{Var(G)}{Var(P)}</math>

''H''<sup>2</sup> היא **תורשתיות במובן הרחב**. היא מאפיינת את כל התרומות הגנטיות לשונות הפנוטיפית באוכלוסייה כולל יחסים אדיטיביים, [[יחסי דומיננטיות|דומיננטיים]], [[אפיסטזה|אפיסטטים]] (אינטראקציות של גנים שונים) ו[[אפקט אימהי|אפקטים אימהיים]].

לעיתים מתייחסים באופן נפרד לגורמים אלו. דוגמה לכך היא התייחסות לשונות אדיטיבית (אללית) בלבד, ואז ניתן לדבר על **תורשתיות במובן הצר''' המוגדרת כך:
:h^2 = \frac{Var(A)}{Var(P)}

## ראו גם
* תורשה
* תורשה מול סביבה
* מודלים של תורשה, סביבה והתפתחות

## קישורים חיצוניים

* 

* Wray, N. & Visscher, P. (2008) Estimating Trait Heritability. Nature Education 1(1)


קטגוריה:גנטיקה
מייק מיטשל

**מייקל אנתוני "מייק" מיטשל** (אנגלית: **Michael Anthony "Mike" Mitchell**; 1 בינואר 1956 - 9 ביוני 2011) היה כדורסלן אמריקאי ששיחק בליגת ה-NBA במשך 11 עונות, בין 1978 ל-1990.

## ביוגרפיה
מיצ'ל נולד באטלנטה ושיחק באוניברסיטת אובורן. בשנת 1978 הוא נבחר בדראפט על ידי קליבלנד קאבלירס, אך שיחק במשך רוב הקריירה בשורות סן אנטוניו ספרס. במהלך קריירת ה-NBA שלו השיג ממוצעים של 19.8 נקודות, 5.6 ריבאונדים ו-1.3 אסיסטים למשחק. אחוזי הקליעה שלו מהשדה היו 49.3% ואחוזי הקליעה מקו העונשין 79.9%. מיצ'ל שיחק במשחק האולסטאר בעונת , והיה הקלע המוביל של סן אנטוניו בעונת , במהלכה קלע 22.2 נקודות בממוצע למשחק. בסך הכל קלע מיצ'ל 9,799 נקודות במדי סן אנטוניו.

משנת 1988, למעט תקופה קצרה בה חזר לסן אנטוניו בפלייאוף של 1990, שיחק מיצ'ל במספר קבוצות באירופה, בהן ברשיה, נאפולי ופלקנסטרו רג'אנה. 

מייק מיצ'ל שיחק גם במכבי תל אביב בעונת 1991–1992 וזכה עמה באליפות המדינה. מיצ'ל קלע 384 נקודות באותה עונה במסגרת גביע אירופה לאלופות בכדורסל. באותה עונה הגיעה מכבי תל אביב לרבע גמר הטורניר. בתום העונה חזר מיצ'ל לאיטליה, שם שיחק מספר עונות נוספות עד שפרש מכדורסל בגיל 46.

לאחר פרישתו ממשחק עבד מיצ'ל כיועץ לנוער בסיכון בסן אנטוניו. בגיל 55 נפטר מייק מיצ'ל ממחלת הסרטן.

## קישורים חיצוניים

* 

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של קליבלנד קאבלירס
קטגוריה:כדורסלני מכבי תל אביב
קטגוריה:כדורסלני סן אנטוניו ספרס
קטגוריה:כדורסלני קליבלנד קאבלירס
קטגוריה:כדורסלני אוניברסיטת אובורן
קטגוריה:כדורסלני פלקנסטרו רג'אנה
קטגוריה:משתתפי משחק האולסטאר של ה-NBA
קטגוריה:ג'ורג'יה: כדורסלנים
קטגוריה:אמריקאים שנולדו ב-1956
קטגוריה:אמריקאים שנפטרו ב-2011
ויקטוריה קושל

**ויקטוריה קושל** (גם **ויקה**; נולדה ב-14 באפריל 1991) היא מתעמלת אמנותית ישראלית וחברת נבחרת ישראל בהתעמלות אמנותית.

## ביוגרפיה

קושל גדלה בפתח תקווה ומתגוררת כיום בחיפה.

באליפות ישראל בהתעמלות אמנותית שנערכה בשנת 2010, זכתה במקום הראשון בתרגיל עם חבל.

באליפות העולם שנערכה במוסקבה בספטמבר 2010 זכתה, כשהייתה המחליפה, יחד עם חברותיה לנבחרת ישראל בהתעמלות אמנותית בהישג שיא בקרב רב כאשר דורגה במקום רביעי.

באליפות העולם שנערכה במונפלייה בצרפת בספטמבר 2011 זכתה הנבחרת בהישג השיא שלה כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. לעומת זאת אכזבה הנבחרת בתחרות הקרב-רב כאשר ביצעה מספר טעויות בתרגיל הכדורים, בו דורגה במקום 14 בלבד, ונדחקה למקום העשירי בסיכום שני התרגילים. בכך החמיצה את השלב הראשון בהשגת הקריטריון הנדרש להשתתפות באולימפיאדת לונדון (2012), אולם בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב והעפילה לאולימפיאדה.

## קישורים חיצוניים

* 
* 
* ויקטוריה קושל, באתר בית הספר להתעמלות אומנותית RhythmicNG!

## הערות שוליים

קטגוריה:מתעמלות אומנותיות ישראליות
קטגוריה:בוגרות גימנסיה אחד העם (פתח תקווה)
קטגוריה:בוגרי גימנסיה אחד העם (פתח תקווה)
קטגוריה:מתעמלות אומנותיות אולימפיות ישראליות
קטגוריה:מתעמלות אומנותיות באולימפיאדת לונדון (2012)
קטגוריה:משתתפות ישראליות באולימפיאדת לונדון (2012)
קטגוריה:ישראליות שנולדו ב-1991
קטגוריה:ישראלים שנולדו ב-1991
וורפאת'

**וורפאת**' (באנגלית: **Warpath**) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת *New Mutants #16* מיוני 1984, ונוצרה על ידי הכותב כריס קלרמונט והמאייר סאל בוסימה. 

וורפאת' הוא האלטר אגו של ג'יימס ג'ונתן פראודסטאר, אינדיאני יליד אמריקה משבט האפאצ'י ואחיו הצעיר של ג'ון פראודסטאר, שהיה ידוע בכינויו "ת'אנדרבירד". לג'יימס יש יכולות על-אנושיות כגון כוח, מהירות, סיבולת, רפלקסים וחושים מוגברים כמו לאחיו הבכור, אם כי רמות הכוח שלו גבוהות יותר. בתחילה, ג'יימס האשים את קבוצת האקס-מן במות אחיו והצטרף לקבוצת ההליונס כדי להשיג נקמה. מאוחר יותר הוא שקל מחדש את בחירתו והפך לחבר מייסד של קבוצת אקס פורס המיליטנטית. 

את דמותו של וורפאת' בסרט הלייב אקשן "אקס-מן: העתיד שהיה" מגלם השחקן בובו סטיוארט.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:אקס-מן: דמויות
צ'יימבר

**צ'יימבר** (באנגלית: **Chamber**) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת *Generation X #1* מנובמבר 1994, ונוצרה על ידי הכותב סקוט לובדל והמאייר כריס באצ'לו.

צ'יימבר הוא האלטר אגו של ג'ונותון "ג'ונו" אוון סטארסמור, מוטאנט בריטי המסוגל לייצר פרצי אנרגיה מהחזה. לאחר אירועי "בית אם" הוא איבד את כוחותיו, ומאז הוא משתמש בטכנולוגיה כדי לייצר אנרגיה יונית. ג'ונותון היה חבר בקבוצת Generation X.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:אקס-מן: דמויות
מג'יק (קומיקס)

**מג'יק** (באנגלית: **Magik**) היא דמות בדיונית של גיבורת על המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת *Giant-Size X-Men #1* ממאי 1975 ונוצרה על ידי הכותב כריס קלרמונט והמאייר דייב קוקראם. 

מג'יק היא האלטר אגו של איליאנה ניקולייבנה רספוטינה, אחותם הצעירה של פיוטר רספוטין, שידוע בכינויו קולוסוס, ומיקאיל רספוטין. איליאנה אינה מוטאנטית כמו אחיה, אלא בעלת יכולות קסם וכן יכולת טלפורטציה בין-ממדית. היא נולדה בקולקטיביזציה ליד ימת באיקל, סיביר ורכשה את מיומנותה בעזרתה של סטורם ממימד אחר. היא הצטרפה לקבוצת המוטנטים החדשים, ואופיה השתנה מילדותי לרציני וקודר.

במהלך אירועי "אוונג'רס נגד אקס-מן", איליאנה נעשתה מארחת כוח הפניקס לצד אחיה, אמה פרוסט, נאמור וסייקלופס, ששאב ממנה אותו ולבסוף מכל האחרים. כאשר הופ סאמרס ומכשפת השני השמידו את כוח הפניקס, איליאנה נמלטה מהרשויות לצד סייקלופס, פרוסט ומגנטו, ולבסוף הצטרפה לצוות ההכחדה של סייקלופס ולמהפכת המוטאנטים. בניגוד לשאר חמשת הפניקסים, כוח הפניקס העצים את כוחותיה, ואף אפשר לה להתמודד מול דורמאמו עצמו.

את דמותה של מג'יק בסרט הלייב אקשן "המוטנטים החדשים" מגלמת השחקנית אניה טיילור-ג'וי.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:אקס-מן: דמויות
קטגוריה:קוסמים בדיוניים